 Lọsẹ yìí ni isẹlẹ míì tún sẹ ní ìlú London tí ọrọ yìí sì ń kọ ìjọba orílẹèdè Nàìjíríà lóminú. Látàrí èyí, olùgbaninímọràn àgbà fún ààrẹ lórí ọrọ ilẹ òkèrè, Àbíkẹ Dábírí-Erewà gba àwọn ọmọ Nàìjíríà nímọràn láti sọra kí wọn sì kó ara wọn níjanu ìwà ipá. Nínú ọrọ kan tí olùrànlọwọ rẹ lórí ọrọ ìròyìn Abdur-rahman Balógun sọ ní ọjọ ajé ní ìlú Abuja, Àbíkẹ ní bí pípa àwọn ọmọ Nàìjíríà lókè òkun se ń peléke síi pàápàá àwọn tó wà ní ìlú London ńdá ìpòruru ọkàn sílẹ. Wọn fi ìròyìn sọwọ wípé ó lé ní àádọta ènìyàn aláwọdúdú pàápàá jùlọ àwọn ọdọ tó jẹ wípé yálà wọn gún lọbẹ tàbí yìinbọn bá ní sáà kínní ọdún 2018 ní ìlú London nìkan. Lára àwọn ọdọmọkùnrin ọmọ Nàìjíríà tí wọn ti pa báyìí ní ìlú òyìnbó ní sáà kínní ọdún 2018 pàápàá ní ìlú London nìkan ni Olúwadámilọlá Ọdẹyingbó ọmọ ọdún méjìdínlógún, Taofeek Làmídí ọmọ ogún ọdún àti Harry Uzoka ọmọ ọdún márùndínlọgbọn. Àwọn míì ni Rótìmí Ọsínbàjò ọmọ ọdún mẹrìndínlọgbọn, Fola Odubiyi ọmọ ọdún méjìdínlógún, Níyì Shode ọmọ ọdún mẹrìnlélógún, Kelvin Odunuyi ọmọ ọdún mọkàndínlógún, Abraham Badru ọmọ ọdún mẹrìndínlọgbọn, Israel Ogunsola ọmọ ọdún méjìdínlógún àti àwọn isẹlẹ míì tí wọn kò fi sọwọ. Àwọn iròyin tì ẹ leè ní ìfẹ síí: Ẹwẹ, ìJọba àpapọ orílẹèdè Nàìjíríà ti fi àìdunú hàn sí bí wọn se ńpa àwọn ọmọ orílẹèdè yìí ní ìlú òyìnbó láì jìnà síra. : Ogundamisi: Ó sú ni bí wọn ṣe ńpa wa lókè òkun 